## Vækst hos melorm

Melorm er larverne af billen *Tenebrio molitor.* De spiser korn og mel, og man kan finde dem i foder til dyr eller i køkkenet. Melorm bruges som foder til fugle og andre kæledyr.

**Materialer**: Melorm

 Havregryn

Plastikbeholder med låg (gaze og elastikker)

Vægt med tre decimaler

**Metode**

Melorm, CC BY-SA 3.0

*NB Da der er tale om meget små vægtændringer er det vigtigt at være omhyggelig med afvejningen.*

1. Afvej plastikbeholderen med låg (tre decimaler) og skriv resultatet ind i skemaet.
2. Afvej ca. 100 g havregryn (tre decimaler) og skriv resultatet ind i skemaet.
3. Afvej ca. 5 g melorm (tre decimaler) og skriv resultatet ind i skemaet.
4. Overfør havregryn og melorm til plastikbeholderen, vej igen og skriv resultatet ind i skemaet.
5. Sæt beholderen et sted uden direkte sol.
6. Efter en uge afvejes totalvægt, vægten af ormene og vægten af havregrynene.

|  |  |  |  |  |
| --- | --- | --- | --- | --- |
| **Resultatskema** | **Dag 1****Masse****g** | **Sidste dag****Masse****g** | **Ændring af masse****g** | **Fødekæde- effektivitet****%** |
| **Plastikbeholder +****gaze + elastik** |  |  |  |  |
| **Havregryn** |  |  |  |  |
| **Melorm** |  |  |  |  |
| **Total masse****(beregn)** |  |  |  |  |
| **Total masse** **Afvejet** |  |  |  |  |

**Diskussionsspørgsmål**

1. Forklar ændringen i totalvægt.
2. Beregn ud fra de fundne tal melormenes fødekædeeffektivitet, dvs. deres tilvækst i procent af hvad de har spist. Sammenlign tallet med den teoretiske værdi.
3. Hvilke fejlkilder er der er ved forsøget.
4. Hvilke forbedringer vil du foreslå i forhold til forsøgsdesign?
5. Hvordan kan det i øvrigt være at melormene kan leve i lang tid uden at få vand, og godt kan klare sig med tørt mel eller havregryn?

Forsøgsvejledningen er stillet til rådighed af Inger Kaagaard, Hasseris Gymnasium.